Prva Petrova poslanica (Šarić)/Glava 5.
1 Starješine dakle, koje su među vama, opominjem, koji sam i sam starješina i svjedok Kristovih muka, a koji sam i dionik slave, koja se ima otkriti. 

2 Pasite stado Božje, koje vam je povjereno, i nadgledajte ga ne silom, nego dragovoljno, kako Bog hoće, niti zbog niskoga dobitka, nego iz dobra srca; 

3 Niti kao da gospodujete Božjim dijelom, nego kao oni, koji su ugled stadu od srca. 

4 I kad se javi vrhovni pastir, primit ćete neuveli vijenac slave. 

5 Tako, vi mlađi pokoravajte se starješinama! A svi budite proniknuti poniznošću međusobnom, jer se Bog oholima protivi, a poniznima daje milost. 

6 Ponizite se dakle pod silnu ruku Božju, da vas povisi u vrijeme pohoda! 

7 I svu svoju brigu bacite na njega, jer se on brine za vas! 

8 Budite trijezni i bdijte, jer protivnik vaš, đavao, kao lav ričući obilazi i traži, koga da proždere. 

9 Njemu se oduprite tvrdi u vjeri i znajte, da iste muke podnose vaša braća u svijetu! 

10 A Bog svake milosti, koji vas pozva na vječnu svoju slavu u Kristu Isusu, on će vas, iza malo muke, usavršiti, okrijepiti, utvrditi. 

11 Njemu slava i vlast u vijeke vjekova! Amen. 

12 Po Silvanu, vjernom bratu, kao što mislim, napisah vam ukratko, da vas opomenem i uvjerim, da je ovo prava milost Božja, u kojoj stojite. 

13 Pozdravlja vas s vama izabrana crkva u Babilonu i Marko, sin moj. 

14 Pozdravite jedan drugoga cjelovom ljubavi! Mir vam svima, koji ste u Kristu Isusu! Amen. 

Prva Petrova poslanica (Šarić)